CELEX: 32015R0629
Language: hr
Date: 2015-04-22 00:00:00
Title: Provedbena uredba Komisije (EU) 2015/629 оd 22. travnja 2015. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Finocchiona (ZOZP))

23.4.2015   
            
            
               HR
            
            
               Službeni list Europske unije
            
            
               L 104/6
            
         PROVEDBENA UREDBA KOMISIJE (EU) 2015/629
   оd 22. travnja 2015.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Finocchiona (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 15. stavak 1. i članak 52. stavak 2.,
   budući da:
   
               (1)
            
            
               U skladu s člankom 50. stavkom 2. točkom (a) Uredbe (EU) br. 1151/2012, zahtjev Italije za upis naziva „Finocchiona” u registar objavljen je u Službenom listu Europske unije
                   (2).
            
         
               (2)
            
            
               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Finocchiona” potrebno je upisati u registar.
            
         
               (3)
            
            
               Dopisom od 27. lipnja 2013. priloženim uz zahtjev za upis u registar registracija naziva, talijanske vlasti obavijestile su Komisiju da su poduzeća Negrini Salumi S.A.S. (Renazzo di Cento Ferrara), Portalupi Salumi (Torino), Salumificio Pedrazzoli Spa (San Giovanni del Dosso – Mantova), Levoni Spa (Castellucchio – Mantova), Cesare Fiorucci Spa (Pomezia – Roma), Renzini Spa (Umbertide – Perugia), Agricola Italiana Alimentare Spa (San Martino Buon Albergo – Verona), Salumificio Subalpino Spa (Diano d'Alba – Cuneo) i Italia Alimentari Spa, prijašnje poduzeće Industria Bussetana Insaccati Suini Spa (Settecani di Castelvetro di Modena), sa sjedištem na njihovu državnom području izvan predmetnog zemljopisnog područja, zakonito stavila na tržište proizvod pod prodajnim nazivom „Finocchiona” te da ga neprekidno upotrebljavaju više od pet godina i da je to pitanje navedeno u nacionalnom postupku povodom prigovora. Dotična su poduzeća prema tome ispunjavala uvjete predviđene člankom 15. stavkom 1. Uredbe (EU) br. 1151/2012 za zakonitu uporabu prodajnog naziva tijekom prijelaznog razdoblja nakon njegova upisa u registar.
            
         
               (4)
            
            
               Budući da ta poduzeća ispunjuju uvjete predviđene člankom 15. stavkom 1. Uredbe (EU) br. 1151/2012, potrebno je odobriti prijelazno razdoblje od pet godina tijekom kojeg je dopuštena uporaba naziva „Finocchiona”.
            
         
               (5)
            
            
               Mjere predviđene ovom Uredbom u skladu su s mišljenjem Odbora za politiku kakvoće poljoprivrednih proizvoda,
            
         DONIJELA JE OVU UREDBU:
   Članak 1.
   Naziv „Finocchiona” (ZOZP) upisuje se u registar.
   Naziv iz prvog stavka odnosi se na proizvod iz razreda 1.2. Proizvodi na osnovi mesa (kuhani, usoljeni, dimljeni itd.) iz Priloga XI. Provedbenoj uredbi Komisije (EU) br. 668/2014 (3).
   Članak 2.
   Poduzećima Negrini Salumi S.A.S. (Renazzo di Cento Ferrara), Portalupi Salumi (Torino), Salumificio Pedrazzoli Spa (San Giovanni del Dosso – Mantova), Levoni Spa (Castellucchio – Mantova), Cesare Fiorucci Spa (Pomezia – Roma), Renzini Spa (Umbertide – Perugia), Agricola Italiana Alimentare Spa (San Martino Buon Albergo – Verona), Salumificio Subalpino Spa (Diano d'Alba – Cuneo) i Italia Alimentari Spa, prijašnje poduzeće Industria Bussetana Insaccati Suini Spa (Settecani di Castelvetro di Modena), ovlaštena su nastaviti upotrebljavati naziv „Finocchiona” (ZOZP) tijekom prijelaznog razdoblja od pet godina od dana stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. travnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 343, 14.12.2012., str. 1.
   
   
      (2)  SL C 155, 23.5.2014., str. 5.
   
   
      (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).